શિક્ષક-પ્રશિક્ષણ દ્વારા લિંગ આધારિત દ્રષ્ટિબિંદુના વિકાસમાં એ જરૂરી છે કે એક એવો અભિગમ અપનાવવામાં આવે જે માત્ર લૈંગિક સિદ્ધાંતનો વ્યવસ્થિત અભ્યાસ જ નહિ પરંતુ આ સંદર્ભમાં શિક્ષકોની સમાજમાં સ્થિતિ અને તેને આધારિત ભૂમિકાના કાર્યનો પણ સમાવેશ કરે. તાલીમાથી શિક્ષણના પાયારૂપ મુદ્દાઓ જેવા કે શિક્ષણનો અર્થ અભ્યાસક્રમ, અધ્યાપન, અધ્યયન અને શાળા વગેરે ની એવી રીતે ચર્ચા થવી જોઈએ કે ભવિષ્યમાં આ વિષયોની સૈદ્ધાંતિક અને પ્રાયોગિક બાબતો પરની ઉચ્ચ કક્ષાની ચર્ચા માટેની ભૂમિકા તૈયાર થાય. એવા કેટલાંક અર્થસભર તાત્વિક સવાલો જે સમકાલીન શિક્ષણ અંગેની ચર્ચામાંથી બાકાત છે તે મૂળભૂત હેતુઓ અને મૂલ્યો વિશે છે, જે વર્તમાન શિક્ષણ નીતિ અને કાર્ય પ્રણાલીનો બૌદ્ધિક પાયો તૈયાર કરે છે. તાલીમાથી શિક્ષકે આ મુદ્દાઓ સાથે કામ કરતા એ સમજી લેવું જોઈએ કે શિક્ષણ અંગેની ચર્ચા કયારેય તટસ્થ હોઈ શકે નહિ. તે હંમેશાં અમૂક શૈક્ષણિક મૂલ્યોને જ મહત્વ આપે છે જયારે અન્યને હાંસિયામાં ધકેલી દે છે.